# COMUNICAT DE PRESĂ

**International Jazz Summit – Love for Sale**

**Petrică Andrei și Amikam Kimelman Band**

**Israel, 20-23 mai 2015**

***Institutul Cultural Român de la Tel Aviv*** sprijină prezența pianistului român de jazz **Petrică Andrei** în Israel, în cadrul proiectului International Jazz Summit – Love for Sale – organizat de muzicianul **Amikam Kimelman** în perioada 20-23 mai 2015**.**

**Participă:**

* **Petrică Andrei** – pian
* **Amikam Kimelman** – saxofon
* **Jonathan Volchok** – trombon
* **Simon Starr** – contrabas
* **Rony Holan** – percuție

**Program:**

* **Miercuri, 20 mai, ora 20:30 –** North Jazz Club (Hapara Pub, Moshav Shavei Zion)Bilete: tel 050-7220091 / [rikitil@gmail.com](mailto:rikitil@gmail.com) (Riki Tiller)
* **Joi, 21 mai, ora 21:00 –** Kfar Bin Nun, Emek Ayalon  
  Bilete: 058-6221227
* **Vineri, 22 mai ora 22:00 –** Beit Hecht Haifa (Str HaNassi 140, Haifa) Bilete: 04-8100104 / <http://hastudio-tr.co.il/?page_id=21>
* **Sâmbătă, 23 mai, ora 21:30 –** Shablul Tel Aviv (Hangar 13, Namal Tel Aviv)Bilete: <http://www.shabluljazz.com/>

Petrică Andrei va susține un master class la Rimon School of Jazz and Contemporary Music și la The Youth Village for the Performing Arts at Eshkol.

ICR Tel Aviv mulțumește artistului israelian Amikam Kimelman.

Pagina evenimentului: [www.icr.ro/jazz2015\_ro](http://www.icr.ro/jazz2015_ro).

**Petrică Andrei** este unul dintre cei mai buni pianiști de jazz ai momentului, cunoscut pentru virtuozitatea și lirismul interpretării muzicii de jazz. S-a remarcat la concursuri internaționale ca Martial Solal (Franța), concursul de pian al Festivalului Internațional de Jazz de la Sibiu și a urcat pe scene prestigioase ale jazz-ului și în festivaluri internaționale la Paris, Viena, Lisabona, Vilnius, Berlin, Barcelona, Bruxelles și București. Este o prezență constată la posturile de televiziune și radio din România. A lansat 3 albume cu numele său precum și împreună cu muzicieni de renume ca Richard Galliano, Barry Altshul, Peter Herbolzheimer, Emil Bizga. Mai multe detalii despre muzician: <https://jazzcompas.wordpress.com/2013/09/15/petrica-andrei/>.

**Amikam Kimelman** este un cunoscut muzician israelian de jazz, saxofonist, aranjor și producător, absolvent al Academiei de Muzică Rubin de la Tel Aviv și al Berklee College of Music de la Boston. A fondat legendarul grup „Overdraft” și a condus ansamblurile de jazz „Hard Jazz Knights” și „The Human Factory” și a participat la numeroase festivaluri de jazz, dintre care amintim: festivalurile de la Grahamstown și Pretoria din Africa de Sud, EU Jazz Express (Budapesta, Ungaria), Festivalul internațional de jazz de la Essen (Germania). A urcat pe scenă alături de muzicieni de talie internațională, cum ar fi Joanne Brackeen, Lew Soloff, Jeff Berlin, Franck Amsallem, Jean Loup Longnon, Sheila Jordan, Mike del Ferro, Inaki Sandoval, Billy Cobham, Ari Hoenig sau Lou Marini. Amikam Kimelman a compus și a realizat aranjamente muzicale pentru Israel Philharmonic Orchestra, The Israel Simfonietta – Beer Sheva, pentru personalități ale muzicii jazz, pop sau rock precum și pentru emisiuni TV și evenimente importante din Israel. În prezent este director de relații externe al Rimon School of Jazz and Contemporary Music. De asemenea, este director muzical al Tel Aviv Jazz Orchestra și director artistic al casei de discuri Jazz 972. Detalii despre artist: <http://eng.rimonschool.co.il/?CategoryID=180&ArticleID=163>.

**Jonathan Volchok** este compozitor, aranjor și interpret de jazz la trombon. Cariera sa internațională cuprinde colaborări cu mari nume ale jazz-ului precum James Moody, Randy Brecker, Jimmy Heath, Paquito de Rivera, Junior Mance, Billy Harper, Roy Hargrove și Dizzy Gillespie Big Band. În 2008, albumul său „More to Come”, editat în colaborare cu 'Slide' Hampton's Band a fost numit „Albumul Israelian de Jazz al Anului”. Jonathan Volchok este o prezență constantă pe scenă împreună cu Tel Aviv Jazz Orchestra. Este professor la Rimon School of Jazz and Contemporary Music. <https://www.youtube.com/watch?v=SDyIkgmnUEM&feature=em-share_video_user>

**Simon Starr** este un cunoscut interpret australian de jazz, absolvent al Victorian College of the Arts in Australia. A studiat cu Garry Peacock și Dave Holland. Dintre partenerii săi de scenă îi amintim pe Kevin Mahogany, Takura Rogers, Mike dell Ferro, Eli Degibri, Omri Mor, Julia Feldman, Robert Ancipolovsky. Simon Starr a produs 14 albume de jazz, rock și pop și a colaborat ca interpret la contrabas în peste 40 albume. Din 2009 s-a stabilit în Israel, unde a devenit o prezență constantă pe scenele de jazz, inclusiv ca director muzical al White City Jazz Festival in Tel Aviv. În prezent este și professor la Rimon School of Jazz and Contemporary Music. Detalii despre artist: <http://australianjazzrealbook.com/artists/simon-starr/>.

**Rony Holan** a studiat în Franța, unde s-a făcut cunoscut ca membru al Monte Carlo's Big Band și cu muzicieni ca Martial Solal, Jean-Pierre Debarbat, Jean-Loup Longnon. Este unul dintre cei mai solicitați percuționiști de jazz atât în concerte pe scenele intenaționale cât și în studiourile de înregistrări și la televiziune, participând la concerte alături de muzicieni ca David Liebman, Sam Rivers, Benny Golson, James Moody, Eddie Daniels, Lou Sollof, Aierto Moreira, Phil Woods sau Frank Gambale. Este cunoscut ca membru al legendarei trupe israeliene de jazz/fusion „Overdraft”. A predat percuție de jazz la Rimon School of Jazz and Contemporary Music. În prezent este professor la Academia de Muzică și Dans de la Ierusalim. Este autorul mai multor manuale de jazz pentru tobe / percuție. <http://www.ronyholan.com/>